বরানগরে আত্মহত্যার চেষ্টা, গুরুতর আহত অশোক কুমার সরদার

বরানগর : কামারহাটি (Kamarhati) পুরসভার ১৮ নম্বর ওয়ার্ডে ভয়াবহ ঘটনা। এলাকায় আতঙ্ক ছড়ায় যখন জানা যায় বাসিন্দা অশোক কুমার সরদার আত্মঘাতী হওয়ার চেষ্টা করেছেন। দ্রুত পরিবারের লোকজন ও প্রতিবেশীরা উদ্ধার করে তাঁকে হাসপাতালে নিয়ে যান। চিকিৎসকরা জানান, ঘটনার ফলে তাঁর দুই আঙুল বাদ পড়েছে এবং তিনি গুরুতর আহত অবস্থায় আরজিকর হাসপাতালে (RG Kar Hospital)) চিকিৎসাধীন।

ঘটনার খবর পেয়ে শনিবার অশোকবাবুর বাড়িতে পৌঁছন বরানগর বিধানসভার বিধায়ক সায়ন্তিকা বন্দ্যোপাধ্যায় ও কামারহাটির চেয়ারম্যান গোপাল সাহা। তাঁরা পরিবারের সঙ্গে দীর্ঘ আলাপ করে ঘটনার কারণ ও বর্তমান পরিস্থিতি সম্পর্কে তথ্য নেন। মানসিকভাবে ভেঙে পড়া পরিবারকে সকলরকম সহায়তার আশ্বাস দেন বিধায়ক ও চেয়ারম্যান।

আরও পড়ুন: ভোটার কার্ডে প্রতিবেশীকে ‘মা-বাবা’ বানিয়ে জালিয়াতি! অভিযোগে চাঞ্চল্য আলিপুরদুয়ারে

পরিবারের দাবিদাওয়া, অভাব অভিযোগ ও চিকিৎসার খরচ সংক্রান্ত সমস্যাগুলিও মনোযোগ দিয়ে শোনেন জনপ্রতিনিধিরা। এলাকায় ইতিমধ্যেই চাঞ্চল্যের সৃষ্টি হয়েছে এবং আশেপাশের বাসিন্দাদের মধ্যেও উদ্বেগ দেখা দিয়েছে। স্থানীয় সূত্রের বক্তব্য, পরিবারের উপর নানান ধরনের টানাপড়েন চলছিল, তবে সুনির্দিষ্ট কারণ এখনও স্পষ্ট নয়। ঘটনাটি খতিয়ে দেখা হচ্ছে।